Henry Dunker

Henry Dunker (født 6. september 1870, død 3. mai 1962) var en svensk forretningsmann og industriherre i Helsingborg.«Henry Dunker» , Sn-arkiv.se Hans far grunnla Helsingsborgs Gummifabrik AB, som framstilte produkter av gummi og den største virksomheten i Helsingborg. Den ble senere kjent som Tretorn AB, og som Dunker etablerte som et internasjonalt konsern. Ved sin død var Dunker den rikeste i Sverige. Hans formue ble donert til utvikling av byen Helsingborg. Carlson, Peter (27. desember 2005): «Här bodde Sveriges rikaste man»   , Hd.se

 Liv og virke 
 Tidlige år 
Slekten Dunker hadde sin opprinnelse i Schleswig-Holstein, men familien bodde i Esbjerg i Danmark da Henry ble født i 1870. Han var to år gammel da hans far Johan Dunker fikk oppdraget som havningeniør og lede byggingen av nordlige havn i Helsingborg i Sverige. Dunker gikk på gymnaset Nicolaiskolan i Helsingborg, og som ung ble han sendt til Tyskland for å praktisere på kontor og for å lære seg språk.

 Helsingborgs gummifabrik AB 
I 1891 grunnla hans far Helsingsborgs Gummifabrik AB. De gummistøvler som ble framstilt var dog av dårlig kvalitet, og den den yngre Dunker reiste til Russland for å lære å produsere bedre gummi. «Our History», Tretorn. Arkivert fra originalen den 14. juli 2014. I St. Petersburg fant han ikke et bedre materiale, men i Riga i Latvia møtte han kjemikeren Julius von Gerkan som var innstilt på å hjelpe ham å forbedre gummiprosessen. Hans selskap var kjent for å framstille et gummimateriale som var mykt når det var kaldt, men ikke klebrig når det var varmt. Proctor, James; Roland, Neil (2003): Sweden, 3. utg., London: Rough Guides, ISBN 184353066X, s. 163

I 1894 overtok Dunker kontrollen over fabrikken, og etter en del tid ble den ekspandert. «Gummit gjorde honom rik», Foretagsamheten.se. Sammen med Johan Kock endret han i 1905 gummifabrikken Velox i Trelleborg til Trelleborgs gummifabrikk. Gjennom et nettverk av salgskontorer ikke bare i Sverige, men også i København, Berlin og Wien, fikk Dunker bedre kontroll over distribusjonskjeden. «Persongalleri | Gerda Dunker», Sylvan.st. Arkivert fra originalen den 14. juli 2014 Med tiden ekspanderte selskapet sine gummiprodukter med en rekke andre artikler, som tennisballer, badehetter og bildekk. I 1912 opprettet Dunker et kartell, Galoschkartellen, med den hensikt å øke sin konkurranseevne i utlandet. Det førte til at mens prisene på gummi ble økt i Sverige, ble de senket i utlandet.«Dunkers makt består» , Affärsvärlden.se (krever abonnement) Under den store depresjonen på 1930-tallet var det flere nasjoner som beskyttet den innenlandske produksjonen med toll og importforbud. Dunker omgikk dette ved å opprette datterfabrikker i Helsingør og Hamburg, noe som gjorde AB Helsingborgs gummifabrikk til et internasjonalt konsern. Det byttet derfor navn til Tretorn AB.

Etterspørselen på gummivarer økte stadig, og produksjonen ble stadig mer omfattende og innebar ikke bare gummistøvler og bildekk, men også sykkeldekk, regntøy, gymnastikksko, gummibånd og annet. På 1940-tallet var Henry Dunker blitt blant de aller rikeste i Sverige. Allerede på 1920-tallet bygde han en villa på nordlige Landborgen ved Helsingborg, som hadde utsikt over Øresund. Villaen fikk navnet «Hevea», som også er det vitenskapelige navnet gummitreslekten.

I 1961, 90 år gammel, satt Dunker fortsatt i styret av sitt selskap Trelleborgs Gummifabriks AB. Selskapet hadde da rundt 5000 ansatte og et gulvareal på 150 000 m2. The Rubber and Plastics Age Volume 42, s. 635

 Filantropen Dunker 
Dunker var gift med Gerda Dunker.

Henry Dunker viste omsorg for sine arbeidere som ga fri legetilgang og subsidiert medisin. «History» , Treton. I en fabrikk ble det lagt tregulv da det skulle skåne arbeidernes rygger. I 1911 startet han dessuten en bedriftsbarnehage ved navn «Barnkrubban» for sine ansattes barn, noe som begynte så tidlig som på 1850-tallet, Stäring, Emelie (2012): Colour Me Green, A Sustainable Preschool in Kareby, Kungälv (PDF), en kort historie om barnehager i Sverige, Göteborg: Chalmers, s. 16 men fortsatt uvanlig på første halvdel av 1900-tallet.

Ved sin død testamenterte han sin formue til Henry og Gerda Dunkers donasjonsfond, og Henry og Gerda Dunkers stiftelse. Pengene skal anvendes til å fremme Helsingborgs kulturelle liv. Til sammen eier fondet og stiftelsen aksjemajoriteten i Trelleborg AB. Penger fra donasjonsfondet har bidratt til Helsingborgs stadtsteater, museumsinstitusjonen Kulturmagasinet i Helsingborgs bydel Fredriksdal, leger ved fotballarenaen Olympia og Dunkers kulturhus. Avkastningen fra stiftelsen går med til å drive Dunkerske sykehjemmet i Villa Hevea.

Hans grav er på Donationskyrkogården i Helsingborg.

 Referanser 

 Litteratur 
 Ulfsäter-Troell, Agneta, et al (2002): Despot och charmör, Henry Dunker – millenniets helsingborgare, Kring Kärnan 31 

 Eksterne lenker 

Kategori:Svenske forretningsfolk
Kategori:Personer fra Helsingborg
Kategori:Fødsler i 1870
Kategori:Dødsfall i 1962